in vollen stoele wair uuyt jannes vander leeps gegoedt wae in vi
sacken corens als vanden voirs viii sacken corens Ende des vermat hij
hem thonisse hopende dair om dat hem en sijnre goedingen die
voirs vi sacke corens volgen souden ende dat hij mids dien met
sijnre petingen niet verdoelt en wae dwelc hij oic boet te thone
Ende de voirs twe ptien tot huen tonisse gewijst sijnde Ten dage
van thone thoende de voirs goert vande steenwinckele alle de voirs
poente die hij hem in sijnre aenspraken vermete hadde te thone Ende
de voirs jannes vander leeps thoende dat t tijt als jane blocscoen
de jonge vergarde met katline sijne wive voirscreve dat hem in
huwerlijken vorworde gegeve ware viii sacke corens van sijne vader
ende moeder alsoe lange als sijn vader en moerder leven soude en
niet lange ende nae hue beyder doot soude hij met sijnre sust
gelijc deilen inde goede die blien blive souden nae huer beyd
doot Soe dat de scepen van loven ter manissen smeyers van
loven gewijst hebben voir een vonisse in desen worden nae
aensprake vantwerde ende oic thonisse dat jannes vander leeps
aen de voirscreve goeden met sijnre pedinge verdoelt es coram
pynnoc oppendorp rijke absoloens overwynge februarii xiiii